उन्होंने एक सुपरहिट जासूसी उपन्यास के लिये जरूरी सारे तत्व ‘क्रिस्टल लॉज’ में भरपूर मात्रा में मौजूद पाये, उपन्यास ने न सिर्फ भरपूर मनोरंजन किया बल्कि उसके जरिये जेहनी सकून भी हासिल किया । बकौल उनके, सत्य का दीपक कभी न बुझने वाली बात का जब भी जिक्र आया, तब तब सत्य में गाहे बगाहे विचलित हो जाने वाली आस्था फिर से जागने लगी । उन्होंने खुद को खुशकिस्मत जाना कि ‘बिना कोई मोरल साइंस की क्लास अटेंड किये हमें जीने के लिये जरूरी, बेहद जरूरी, मूल्यों की अहमियत आप की लिखी किताबों से घर बैठे पता चल जाती है, न सिर्फ पता चलती है, बल्कि उन पर अमल करने की इच्छा मन में बलवती होने लगती है’ ।